USPJEŠNO PROVEDENE RADIONICE I NAJAVA BUDUĆIH RADIONICA

Krajem prosinca 2022. godine završen je 4.ciklus radionica za odgajatelje u sklopu projekta

Zajedno rastimo sigurnije koje su vodile naše psihologinje Valentina Butković i Iva Gortan.

Radionice su dosad održane u DV Bubamara Ližnjan, DV Sunce Fažana, DV Barban te u

područnom odjelu Izvor DV Mali svijet Pula. Radionice su bile organizirane kroz pet susreta

na kojima se s odgajateljima polazilo kroz teme uspostavljanja odnosa s djecom s teškoćama

u razvoju, načinima poticanja socijalizacije, senzibiliziranja za rad s roditeljima te psihološke

dobrobiti samih odgajatelja. Cilj radionica bio je educirati odgajatelje o važnosti i načinima

pravovremenog prepoznavanja razvojnih odstupanja djece s teškoćama u razvoju, na taj

način senzibilizirati djelatnike vrtića za rad sa najranjivijim skupinama te dugoročno povećati

kvalitetu integracije u redovne predškolske programe. Idući ciklus radionica održati će se

sredinom siječnja u DV Petar Pan u Vodnjanu.

Pula, 28.12.2022.